Karakteristisk soppsky (atomsopp) fra detonasjonen av Able under det amerikanske forsvarets Operation Crossroads i Stillehavet 1946. Able var en prøvesprengning av en atombombe på 21 kilotonn (88 terajoule) 158 meter over havoverflaten på øya Bikiniatollen 1. juli dette året.
Baker var en prøvesprengning av en atombombe på 21 kilotonn (88 terajoule) utført 27 meter under havoverflaten på Bikiniatollen 25. juli 1946.
**Operation Crossroads** var en militæroperasjon sommeren 1946 da United States Armed Forces detonerte to atomvåpen på øya Bikiniatollen i Stillehavet. Operasjonen var den første på Marshalløyene, og den andre i amerikansk historie. Den omfattet Able, en prøvesprengning av en atombombe på 21 kilotonn (88 terajoule) 158 meter over havoverflaten 1. juli, og Baker, en prøvesprengning av en atombombe på 21 kilotonn utført 27 meter under havoverflaten 25. juli .

Hensikten med operasjonen var å studere virkningen av atomeksplosjonen på skip, utstyr og materiell. Et stort antall skip, eldre amerikanske krigsskip, ubåter og tyske/japanske krigsskip fra andre verdenskrig ble samlet på et større areal. Et titalls skip sank under operasjonen og hundrevis av skip og ubåter ble skadet. Det ble også utført eksperimenter med dyr under detonasjonene.

Fra 1946 til 1958 utførte USA i alt 67 atomprøvesprengninger på Marshalløyene, ifølge NUPI. 23 av disse bombene ble sluppet på Bikiniatollen. På grunn av atomsprengningene måtte flere enn 150 personer flytte til andre øyer. Halvparten av disse døde som følge av den Ioniserende strålingen, ifølge *The Guardian*. 70 år seinere bekreftet forskere at plante- og dyrelivet i dette havområdet hadde blomstret opp.

Able
----

Detonasjonen av Able under det amerikanske forsvarets Operation Crossroads, en prøvesprengning av en atombombe på 21 kilotonn (88 terajoule) 158 meter over havoverflaten på Bikiniatollen i Stillehavet 1. juli 1946.
*Able* var en prøvesprengning av en atombombe under Operation Crossroads. Detonasjonen ble utført på Bikiniatollen, i Stillehavet 1. juli 1946. Bomben var på 21 kilotonn (88 terajoule) ble sluppet av en B-29 bombefly og ble detonert 158 meter over havoverflaten. Målet for bombeslippet var en armada bestående av 185 tyske, japanske og amerikanske skip varierende i størrelse fra små amfibiefartøy og fregatter, til hangarskip.
Bomben bommet på det tiltenkte målet sitt med nesten 800 meter, men sendte allikevel 5 skip, inkludert 2 destroyere, til bunns.
I tillegg ble alle skip innenfor en omkrets av ca. 900 meter alvorlig skadet.

Disse skadene kunne ikke måle seg med skadene som ble påført av den noe senere *Baker* bomben.

Baker
-----

Detonasjonen av Baker under amerikanernes Operation Crossroads, en prøvesprengning av en atombombe på 21 kilotonn (88 terajoule) utført 27 meter under havoverflaten på Bikiniatollen i Stillehavet 25. juli 1946.
*Baker* var en prøvesprengning av en atombombe under det amerikanske forsvarets Operation Crossroads. Detonasjonen ble utført på Bikiniatollen, i Stillehavet 25. juli 1946. Bomben var 21 kilotonn (88 terajoule) og ble detonert 27 meter under havoverflaten. I løpet av få hundredeler av et sekund sendte bomben en gigantisk dampsky 600 meter til værs. I en omkrets av flere kilometer hadde det blitt utplassert et antall skip som fungerte som testbåter. 8 skip sank umiddelbart under eksplosjonen og enda flere ble skadet.

Se også
-------

* Liste over prøvesprengninger

Referanser
----------

1. 1 2 3  Karen O. Setten (16.7.2017). «*For 70 år siden slapp USA atombomber på denne øya. Nå sier forskere at koraller kan ha overlevd atomstrålingen*». *Dagbladet*. Besøkt 13.11.2018.

Eksterne lenker
---------------

* (en) Operation Crossroads – kategori av bilder, video eller lyd på Commons
* Astrid meland, Dagbladet 2004: *Testene som drepte*

| * v
* d
* r
USAs atomprøvesprengninger |
| --- |
| Enkelttester: | Aspen **·** Ivy Mike **·** Little Feller **·** Oak **·** Sedan **·** Trinity |  |
| Testserier: | Anvil **·** Aqueduct **·** Arbor **·** Argus **·** Bedrock **·** Bowline **·** Buster-Jangle **·** Castle **·** Chariot **·** Charioteer **·** Cornerstone **·** Cresset **·** Crossroads **·** Crosstie **·** Dominic **·** Emery **·** Flintlock **·** Fulcrum **·** Fusileer **·** Greenhouse **·** Grenadier **·** Grommet **·** Guardian **·** Hardtack **·** Ivy **·** Julin **·** Latchkey **·** Mandrel **·** Musketeer **·** Niblick **·** Nougat **·** Phalanx **·** Plowshare **·** Plumbbob **·** Praetorian **·** Quicksilver **·** Ranger **·** Redwing **·** Roller Coaster **·** Sandstone **·** Sculpin **·** Starfish Prime **·** Storax **·** Teapot **·** Tinderbox **·** Toggle **·** Touchstone **·** Tumbler-Snapper **·** Upshot-Knothole **·** Whetstone **·** Wigwam |
| Testområder: | Amchitka **·** Area 2 **·** Area 5 **·** Area 11 **·** Area 19 **·** Area 20 **·** Frenchman Flat **·** Jackass Flats **·** Nevada Test Site **·** Pacific Proving Grounds **·** Pahute Mesa **·** Rulison **·** Salmon Site **·** Yucca Flat |

| * v
* d
* r
Manhattanprosjektet |
| --- |
| Steder | Clinton Engineer Works • Hanford Engineer Works • Oak Ridge National Laboratory • Los Alamos National Laboratory • Berkeley Radiation Laboratory • Chicago Metallurgiske Laboratorium • Ames Laboratory • Montreal Laboratory • Sandia National Laboratories • Trinity testområde • Dayton-prosjektet • Chicago Pile-1 • X-10 • Y-12 | En soppsky stiger opp i atmosfæren |
| Ledere | Vannevar Bush • James Conant • Thomas Farrell • Leslie Groves • Kenneth Nichols • Robert Oppenheimer • William Parsons |
| Forskere | Robert Bacher • Hans Bethe • Niels Bohr • Norris Bradbury • James Chadwick • Arthur Compton • Enrico Fermi • Richard Feynman • Klaus Fuchs • George Kistiakowsky • Ernest Lawrence • William Penney • Emilio Segrè • Glenn Seaborg • Louis Slotin • Leó Szilárd • Edward Teller • Richard Tolman • Stanisław Ulam • Harold Urey • Leona Woods • Chien-Shiung Wu |
| Relatert | Tidslinje • Kjernevåpenets historie • S-1 Uranium Committee • *Nuclear Energy* • Y-12 National Security Complex • Operasjon Alsos • Interim Committee • Smyth-rapporten • Project Alberta • Silverplate • 509th Operations Group • «Fat Man» • «Little Boy» • *Enola Gay* • *Bockscar* • Atombombene over Hiroshima og Nagasaki • Atomspioner • Atomic Energy Act of 1946 • Armed Forces Special Weapons Project • Operasjon Crossroads • Tube Alloys |
| **Se også** Kategori Kategori:Manhattanprosjektet **·** Portal Portal:Andre verdenskrig **·** Portal:USA |

|  |  |
| --- | --- |
| Oppslagsverk/autoritetsdata | Encyclopædia Britannica **·** LCCN
 |